**Informatīvais ziņojums “Par izmaiņām ar Ministru kabineta 2019. gada 28. augusta rīkojumu Nr. 410 apstiprinātajā Norvēģijas finanšu instrumenta līdzfinansētās programmas “Uzņēmējdarbības attīstība, inovācijas un mazie un vidējie uzņēmumi” koncepcijā”**

Informatīvais ziņojums “Par izmaiņām ar Ministru kabineta 2019. gada 28. augusta rīkojumu Nr. 410 apstiprinātajā Norvēģijas finanšu instrumenta līdzfinansētās programmas “Uzņēmējdarbības attīstība, inovācijas un mazie un vidējie uzņēmumi” koncepcijā” (turpmāk – informatīvais ziņojums) izstrādāts, lai informētu Ministru kabinetu (turpmāk – MK) par izmaiņām Norvēģijas finanšu instrumenta 2014.-2021. gada perioda programmas “Uzņēmējdarbības attīstība, inovācijas un mazie un vidējie uzņēmumi” (turpmāk – MVU programma) koncepcijā, kura tika apstiprināta ar MK 2019. gada 28. augusta rīkojumu Nr. 410 (prot. Nr. 36 10. §)[[1]](#footnote-1) (turpmāk – rīkojums Nr. 410).

Informatīvajā ziņojumā sniegta informācija par izmaiņām MVU programmas koncepcijā tādos jautājumos, kā: MVU programmas finansējuma sadalījums starp aktivitātēm, MVU programmas rezultātu rādītāji, iepriekš noteiktā projekta – Tehnoloģiju biznesa centra (turpmāk – TBC) darbības modelis un izmaiņas TBC rezultātu rādītājos.

Informatīvais ziņojums izstrādāts, balstoties uz MVU programmas apsaimniekotāja – Latvijas Investīciju un attīstības aģentūras (turpmāk – LIAA) ierosinājumu, kas saskaņots ar donorvalsts (Norvēģija) partneriem – Finanšu instrumenta biroju (turpmāk – FIB) un donoru programmas partneri – Norvēģijas Karalistes valsts institūciju “Innovation Norway” (turpmāk – “Innovation Norway”).

Ekonomikas ministrija informatīvo ziņojumu sagatavojusi, ievērojot 2017. gada 14. decembrī starp Norvēģijas Karalisti un Latvijas Republiku parakstīto Saprašanās memorandu par Norvēģijas finanšu instrumenta (turpmāk – NFI) ieviešanu Latvijā 2014.-2021. gada plānošanas periodā, kurā noteikts, ka Ekonomikas ministrija kopā ar LIAA ir atbildīga par programmas sagatavošanu.

Informatīvā ziņojuma apstiprināšana MK ir priekšnoteikums MVU programmas līguma parakstīšanai starp Latvijas Nacionālo kontaktpunktu (Finanšu ministrija) un Norvēģijas Karalistes Ārlietu ministriju. MK rīkojumu Nr. 410 pavadošajā sākotnējās ietekmes novērtējuma ziņojumā (anotācijā) noteikts, ka gadījumos, ja donorvalsts komentāri pēc būtības maina programmas saturu, programmas apsaimniekotājs par to informē MK pirms programmas līguma slēgšanas.

1. ***MVU programmas finansējuma sadalījums un plānotās izmaiņas***

MK apstiprinātajā MVU programmas koncepcijā noteikts, ka kopējais MVU programmas budžets ir 14 705 882 *euro* (donorvalsts piešķīrums 12 500 000 *euro* (85%), valsts budžeta piešķīrums 2 205 882 *euro* (15%). Šī finansējuma ietvaros MVU programmas administrēšanas izmaksas sastāda 1 200 535 *euro* (donorvalsts piešķīrums 1 020 455 *euro* (85%), valsts budžeta piešķīrums 180 080 *euro* (15%)). Savukārt MVU programmas aktivitātēm izmaksas sastāda 13 505 347 *euro* (donorvalsts piešķīrums 11 479 545 *euro* (85%), valsts budžeta piešķīrums 2 025 802 *euro* (15%)).

LIAA kā MVU programmas apsaimniekotājs ir veicis MVU programmas administrēšanas izmaksu pārrēķinu, kā rezultātā ir konstatēta nepieciešamība palielināt MVU programmas administrēšanas izmaksas. Administrēšanas izmaksu palielināšana ir saistīta ar sākotnēji veikto kļūdaino aprēķinu, kā rezultātā netika iekļauts finansējums atlīdzības nodrošināšanai divām MVU programmas apsaimniekotāja (LIAA) darba vietām. MVU programmas administrēšanas izmaksu palielinājums paredzēts 109 958 *euro* apmērā, minēto finansējumu pārdalot no MVU programmas pasākumu īstenošanas. Tādējādi tiek samazināts MVU programmas pasākumu īstenošanai sākotnēji plānotais finansējuma apjoms no 13 505 347 *euro* uz 13 395 389 *euro*, savukārt MVU programmas koncepcijā sākotnēji noteiktais MVU programmas administratīvām izmaksām plānotais finansējuma apmērs tiek palielināts no 1 200 535 *euro* uz 1 310 493 *euro*. MVU programmas administrēšanas izmaksu palielinājums ir saskaņots ar donorvalsts institūcijām – FIB un donoru programmas partneri “Innovation Norway” (sk. Tabulu Nr. 1). Plānotās izmaiņas finansējuma sadalījumā nemaina kopējo MVU programmas finansējuma apmēru, tostarp netiek mainīts donorvalsts un Latvijas valsts budžeta finansējuma apropriācijas apjoms. MVU programmas divpusējās sadarbības fonda finansējums netiek mainīts.

Tabula Nr. 1

|  |  |  |  |
| --- | --- | --- | --- |
| **Programma “Uzņēmējdarbības attīstība, inovācijas un mazie un vidējie uzņēmumi”** | **Piešķirtais finansējums (*euro*) ar 2019. gada 28. augusta MK rīkojumu Nr. 410** | **Precizējumi** | **Precizētais finansējums (*euro*) saskaņā ar FIB un “Innovation Norway” apstiprinājumu** |
| **Programmas administratīvās izmaksas** | 1 200 535 | 109 958 | 1 310 493 |
| **1.rezultāts (Norvēģijas granti)**  | 1. 505 347
 | -109 598 | 13 395 389 |
| **KOPĀ**  | **14 705 882** |  | **14 705 882** |
| **Divpusējās sadarbības fonds** | 125 000 | 0 | 125 000 |

Tabulā Nr. 2 attēlotas izmaiņas MVU programmas finansējuma sadalījumā starp programmas aktivitātēm.

Tabula Nr. 2

|  |  |  |  |  |
| --- | --- | --- | --- | --- |
| **Programma “Uzņēmējdarbības attīstība, inovācijas un mazie un vidējie uzņēmumi”** | **Plānotais skaits:****atklātais****konkurss/ neliela****apjoma grantu****shēmas/ iepriekš****noteiktais****projekts** | **Piešķirtais finansējums (*euro*) ar 2019. gada 28. augusta MK rīkojumu Nr.410** | **Precizējumi** | **Precizētais finansējums (*euro*) saskaņā ar FIB un “Innovation Norway” apstiprinājumu** |
| **Atklātais konkurss** | 1 kārta ar fokusa jomu:“zaļās inovācijas” | 5 902 673,50 | -54 979 | 5 847 694,50 |
| 1 kārta ar fokusa jomu:“informācijas un komunikācijas tehnoloģijas” | 2 702 673,50 | -54 979 | 2 647 694,50 |
| **Neliela apjoma grantu shēma** | 1 kārta ar fokusa jomu:“dzīves līmeni atbalstošas tehnoloģijas” | 1 200 000 | N/A | N/A |
| **Neliela apjoma grantu shēma** | 1 kārta ar fokusa jomu:“zaļās inovācijas” | 850 000 | N/A | N/A |
| 1 kārta ar fokusa jomu:“informācijas un komunikācijas tehnoloģijas” | 850 000 | N/A | N/A |
| **Iepriekš noteikts projekts** | Iepriekš noteikts projekts: “Tehnoloģiju biznesa centrs” | 2 000 000 | N/A | N/A |

1. ***MVU programmas rezultātu rādītāji un plānotās izmaiņas***

LIAA kā MVU programmas apsaimniekotājs, strādājot pie programmas padziļinātākas ieviešanas, ir konstatējusi, ka nepieciešami atsevišķi precizējumi MVU programmas rezultātu rādītājos, kurus MK ir nostiprinājis MVU programmas koncepcijā. Kopumā tiek precizēti šādi MVU programmas rezultātu rādītāji, kas saskaņoti ar donorvalsts institūcijām – FIB un donoru programmas partneri “Innovation Norway” (sk. Tabulu Nr. 3).

* *Radīto darba vietu skaits*

Tiek samazināts rādītājs, kas paredzēja, ka MVU programmas īstenošanas rezultātā tiek radītas 80 darba vietas. Rādītājs tiek samazināts par 30 vienībām, nosakot, ka tiek radītas 50 darba vietas. Izmaiņas saistītas ar programmas apsaimniekotāja precizētajām aplēsēm par faktiski iespējamo darba vietu izveidi, t.sk. ievērojot, ka, piemēram, atklātā konkursa ietvaros, kas paredz atbalstu mazajiem un vidējiem komersantiem modernu “zaļo tehnoloģiju” un informācijas un komunikācijas tehnoloģiju (turpmāk – IKT) ieviešanai ražošanas procesā un jaunu produktu izstrādi, jaunu iekārtu uzstādīšana var samazināt nepieciešamību pēc darba vietu izveides*.* Atklāta konkursa ietvaros plānots sniegt atbalstu 15 projektu īstenošanai. Ņemot vērā programmas apsaimniekotāja līdzšinējo pieredzi līdzīga veida projektos, kur atbalsts paredzēts iekārtu iegādei, kas, cita starpā, nozīmē arī efektivitātes palielināšanu ražošanas procesā, darba vietu skaits var tikt samazināts, pateicoties modernu ražošanas iekārtu un aprīkojuma ieviešanai. Jaunu darba vietu radīšanu atklāta konkursa ietvaros plānots veicināt ar papildu punktu piešķiršanu projektu pieteikumu vērtēšanas procesā. Tiek plānots, ka katra atklāta konkursa projektā tiks izveidotas vidēji 3-4 jaunas darba vietas.

* *Aplēstais enerģijas patēriņa gada samazinājums (MWh)*

Tiek samazināts rādītājs attiecībā uz aplēsto enerģijas patēriņa gada samazinājumu MVU programmas aktivitāšu īstenošanas rezultātā. Sasniedzamais MWh samazinājums (-21 000 MWh) saistīts ar iepriekš MVU programmas koncepcijā kļūdaini veikto aprēķinu. Sākotnēji tika paredzēts, ka vidējais enerģijas ietaupījums viena uzņēmuma līmenī būtu 1 500 MWh/gadā, kas tika noteikts pārāk augsts, ievērojot, ka Norvēģijas finanšu instrumenta ietvaros tiek atbalstīta tikai jauna produkta/ tehnoloģijas izstrāde, tostarp jaunas iekārtas iegāde. Veicot atkārtotus aprēķinus, tika secināts, ka, modernizējot ražošanas infrastruktūru, kas paredz tikai ražošanas iekārtas nomaiņu, nav iespējams sasniegt tik augstu enerģijas patēriņa ietaupījumu.

* *Komercializēto jauno zaļo/ IKT produktu/ dzīves līmeni atbalstošu produktu/ tehnoloģiju skaits (jaunums tirgum)[[2]](#footnote-2)*

Tiek dzēsts rādītājs, kas noteica, ka MVU programmas īstenošanas rezultātā tiek komercializēti 6 jauni zaļo/ IKT produkti/ dzīves līmeni atbalstošu produkti/ tehnoloģijas (jaunums tirgum). Rādītājs tiek dzēsts, jo pēc atkārtotas diskusijas ar FIB tika pieņemts lēmums, ka Neliela apjoma grantu shēmā galvenais uzsvars tiks likts uz jauna produkta vai tehnoloģijas izstrādi līdz astotajam tehnoloģijas gatavības līmenim (TRL)[[3]](#footnote-3), kas nozīmē, ka produkts vai tehnoloģija ir gatavs komercializācijai un virzībai tirgū, taču pašai komercializācijai (ieviešanai tirgū) Norvēģijas finanšu instrumenta atbalsts nav paredzēts.

Tabula Nr. 3

|  |  |  |  |  |
| --- | --- | --- | --- | --- |
| **Programmas “Uzņēmējdarbības attīstība, inovācijas un mazie un vidējie uzņēmumi” rezultāts** | **Rādītāji** | **Rezultātu rādītāji atbilstoši 2019. gada 28. augusta MK rīkojumam Nr.410** | **Precizējumi** | **Rezultātu rādītāji saskaņā ar FIB un “Innovation Norway” apstiprinājumu** |
| **1. rezultāts –** *(īstermiņa un vidēja termiņa ietekme)***Lielāka konkurētspēja Latvijas uzņēmumiem prioritārajās jomās – zaļās inovācijas, IKT un dzīves līmeni atbalstošas tehnoloģijas.** | **Radīto darbavietu skaits**  | **80** | **-30** | **50** |
| Paredzamais apgrozījuma gada pieaugums | 10% | n/a | 10% |
| Paredzamais peļņas rādītāja pieaugums | 5% | n/a | 5% |
| Paredzamais ikgadējais CO2 emisiju samazinājums (tonnas) | 2000 | n/a | 2000 |
| **Aplēstais enerģijas patēriņa gada samazinājums (MWh)**  | **22 500** | **-21 000** | **1500** |
| Jauno zaļo/ IKT/ dzīves līmeni atbalstošu produktu/ izstrādāto tehnoloģiju skaits  | 24 | n/a | 24 |
| Jauno zaļo/ IKT produktu/ tehnoloģiju skaits, kas ieviesti uzņēmumos (jaunums uzņēmumiem) | 15 | n/a | 15 |
| **Komercializēto jauno zaļo/ IKT produktu/ dzīves līmeni atbalstošu produktu/ tehnoloģiju skaits (jaunums tirgum)**  | **6** | **dzēsts** | **0** |
| Tehnoloģiju biznesa centra klientu apmierinātības līmenis  | Augsts | n/a | Augsts |
| 1.1. rezultāts | Uzņēmumi, kas atbalstīti, lai izstrādātu zaļos produktus vai tehnoloģijas.  | MVU skaits, kas atbalstīti, lai izstrādātu zaļos produktus/ tehnoloģijas  | 7 | n/a | 7 |
| MVU skaits, kas atbalstīti, lai ieviestu zaļos produktus/ tehnoloģijas | 10 | n/a | 10 |
| **MVU skaits, kas atbalstīti, lai komercializētu zaļos produktus/ tehnoloģijas** | **2** | **dzēsts** | **0** |
| Uzņēmumu skaits, kuri izmanto ārējus pētniecības ekspertus/ pētniecības iestādi inovatīvu zaļo produktu/ tehnoloģiju izstrādei | 7 | n/a | 7 |
| 1.2. rezultāts | Uzņēmumi, kas atbalstīti, lai izstrādātu inovatīvus IKT produktus vai tehnoloģijas. | MVU skaits, kas atbalstīti, lai izstrādātu jaunus IKT produktus/ tehnoloģijas | 7 | n/a | 7 |
| MVU skaits, kas atbalstīti, lai ieviestu jaunus IKT produktus/ tehnoloģijas | 5 | n/a | 5 |
| **MVU skaits, kas atbalstīti, lai komercializētu jaunus IKT produktus/ tehnoloģijas** | **2** | **dzēsts** | **0** |
| Uzņēmumu skaits, kuri izmanto ārējus pētniecības ekspertus/ pētniecības iestādi inovatīvu IKT produktu/ tehnoloģiju izstrādei | 7 | n/a | 7 |
| 1.3. rezultāts | Uzņēmumi, kas atbalstīti, lai izstrādātu inovatīvas dzīves kvalitāti atbalstošas tehnoloģijas.  | MVU skaits, kas atbalstīti, lai izstrādātu jaunus dzīves kvalitāti atbalstošus produktus/ tehnoloģijas | 10 | n/a | 10 |
| **MVU skaits, kas atbalstīti, lai komercializētu jaunus dzīves kvalitāti atbalstošus produktus/ tehnoloģijas** | **2** | **dzēsts** | **0** |
| Uzņēmumu skaits, kuri izmanto ārējus pētniecības ekspertus/ pētniecības iestādi inovatīvu dzīves līmeni atbalstošu produktu/ tehnoloģiju izstrādei | 5 | n/a | 5 |

1. ***Izmaiņas rādītājā “Donoru partnerības projekti”***

Salīdzinājumā ar MK apstiprinātajā MVU programmas koncepcijā ietverto, un ņemot vērā starp programmas apsaimniekotāju un FIB panākto vienošanos, tiek precizēts rezultāta Nr. 2.1. “Donoru partnerības projekti” rādītājs “Donoru partnerības projektu daļa finansētajos projektos”, iepriekš norādīto procentuālo rādītāju “35 %” izsakot konkrēto partnerību projektu skaitā – 13 projekti (sk. Tabulu Nr. 4). Izmaiņu rezultātu rādītājā ierosināja FIB, lai precīzāk izteiktu sasniedzamo vērtību. Šo izmaiņu akceptēja programmas apsaimniekotājs (LIAA).

Tabula Nr. 4

|  |  |  |  |
| --- | --- | --- | --- |
| **Divpusējās sadarbības rezultāts****Uzlabojusies sadarbība starp programmā iesaistītajām saņēmējvalsts un donorvalstu partneriem** | Donoru partnerības daļa, kas turpinās sadarbību pēc projekta īstenošanas perioda (**procentuālā daļa**) | N/A | 20% |
| Sadarbībā iesaistīto partnerību daļa, kuras pielieto divpusējā sadarbībā iegūtās zināšanas (**procentuālā daļa**) | N/A | ≥50% |
| Apmierinātības līmenis ar izveidoto partnerību (skalā no 1 līdz 7) | TD | Vismaz 4,5 pieaugums attiecībā pret bāzes vērtību |
| Pieaugusi uzticība starp sadarbības partneriem saņēmējvalstī un donorvalstī (skalā no 1 līdz 7) | TD | Vismaz 4,5 pieaugums attiecībā pret bāzes vērtību |
| 2.1. rezultāts | Donoru partnerības projekti  | **Projektu skaits, kas iekļauj sadarbību ar donorvalsts projekta partneri.**  | **0** | **13** |
| 2.2. rezultāts  | Veicināta zināšanu un tehnoloģiju nodošana starp donorvalstu un Latvijas partneriem | Uzlabotas savstarpējās zināšanas par divpusējas uzņēmējdarbības iespējām starp atbalstītajām organizācijām **(skalā no 1 līdz 5)** | 0 | 4 |

1. ***Iepriekš noteiktais projekts – Tehnoloģiju biznesa centrs un izmaiņas darbības modelī, kā arī rezultātu rādītājos***

MK apstiprinātajā MVU programmas koncepcijā (koncepcijas 3.4. nodaļa un koncepcijas 1. pielikums) noteikts, ka programmā tiek iekļauts iepriekš noteikts projekts – Tehnoloģiju biznesa centrs (turpmāk – TBC), kas kalpos kā tilts starp inovatīviem uzņēmumiem un pētniecības iestādēm.

LIAA kā programmas apsaimniekotājs, strādājot pie TBC satura izstrādes, ir modificējis TBC darbības modeli. Šim nolūkam ir nepieciešams veikt izmaiņas MVU programmas koncepcijā iekļautajā TBC aprakstā (koncepcijas 3.4. nodaļa un koncepcijas 1. pielikums). Viena no izmaiņām, kas saistīta ar TBC ieviešanu, salīdzinājumā ar nostiprināto MVU programmas koncepcijas 3.4. nodaļā, ir saistīta ar atteikšanos no TBC izveides ar kopējo platību apm. 2 000 m2.

Kopumā izmaiņas TBC darbības modelī ir saistītas arī ar Ekonomikas ministrijas kā vadošās valsts pārvaldes iestādes ekonomiskās politikas jomā, kas Latvijā ir atbildīga par inovāciju attīstības politikas izstrādi un īstenošanu, redzējumu par nepieciešamību TBC projekta īstenošanai pieejamo finansējumu mērķtiecīgāk investēt uzņēmējdarbības un inovācijas atbalsta aktivitātēs nevis infrastruktūras (ēkas) modernizācijā. Izmaiņas TBC darbības modelī ir izdiskutētas un saskaņotas ar FIB un “Innovation Norway”, kā arī ir nostiprinātas MVU programmas līgumā, kurš jānoslēdz starp Norvēģijas Ārlietu ministriju un Latvijas Republikas Finanšu ministriju.

Programmas apsaimniekotājs piedāvā TBC veidot kā inovāciju platformu sadarbībā ar projekta partneriem – Latvijas Universitāti, Rīgas Tehnisko universitāti un Rīgas Stradiņa universitāti. Šīs inovāciju platformas izveides mērķis ir atbalstīt un attīstīt uzņēmējdarbības prasmes, zināšanas un inovatīvu domāšanu Latvijas tehnoloģiju intensīvajos MVU. TBC ietvaros, LIAA kopā ar projekta partneriem, sniedzot klientiem padziļinātas zināšanas par inovatīvu uzņēmumu izveidošanu, biznesa ideju un produktu prototipu attīstīšanu, veicinās uzņēmumu konkurētspējas pieaugumu Latvijā. TBC lokācijas vieta katru gadu rotēs starp projekta partneriem – universitātēm, tādējādi nodrošinot TBC kā inovāciju platformas popularitāti, atvērtības principu un elastīgumu.

Paredzams, ka pēc TBC projekta posma beigām šī NFI ietvaros izveidotā inovāciju platforma kalpos par pamatu turpmākai zināšanu un pieredzes nodošanai, lai tiktu turpināta, piemēram, līdzīgu projektu ietvaros, jaunu biznesa inkubācijas modeļu, reģionālo inovāciju centru vai cita veida attiecīgu atbalsta formu un aktivitāšu veidā, piesaistot finansējumu no citiem avotiem, ja tādi būs pieejami.

Precizētais MVU programmas koncepcijas 1. pielikums (TBC apraksts) ir iekļauts šī informatīvā ziņojuma Ielikumā Nr. 1.

Ielikums Nr. 1

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **1. pielikums** **Iepriekš noteikts projekts**

|  |  |
| --- | --- |
| **Projekta nosaukums:** | *Tehnoloģiju biznesa centrs* |
| **Projekta īstenotājs:** | *Latvijas Investīciju un attīstības aģentūra* |
| **Kopējās maksimālās attiecināmās projekta izmaksas:** | *2 000 000 €* |
| **Projekta atbalsta intensitāte:** | *100%*  |
| **Projekta atbalsta summa\*:** | *2 000 000 €* |
| **Paredzamais ilgums:** | *2021. gada janvāris - 2024. gada aprīlis (40 mēneši)* |

Iepriekš noteikts projekts veicina programmas rezultāta “Lielāka konkurētspēja Latvijas uzņēmumiem prioritārajās jomās – zaļās inovācijas, IKT un dzīves līmeni atbalstošas tehnoloģijas” sasniegšanu, veidojot inovāciju platformu. Šīs jaunās platformas izveides mērķis ir atbalstīt un attīstīt uzņēmējdarbības prasmes, zināšanas un domāšanu Latvijas tehnoloģiju intensīvajos MVU. LIAA kopā ar projekta partneriem, sniedzot klientiem padziļinātas zināšanas par inovatīvu uzņēmumu izveidošanu, biznesa ideju un produktu prototipu attīstīšanu, TBC ietvaros veicinās uzņēmumu konkurētspējas pieaugumu Latvijā. Paredzams, ka pēc TBC projekta posma beigām šī izveidotā platforma kalpos par pamatu turpmākai zināšanu un pieredzes nodošanai vai turpināšanai līdzīgiem projektiem vai jauniem biznesa inkubatoriem, vai reģionāliem inovāciju centriem, vai cita veida attiecīgām atbalsta formām ar citu finansējuma avotu atbalstu, ja tādi būs pieejami.TBC komanda veidos partnerības, pulcējot kopā vadošās universitātes, riska kapitāla pārstāvjus, valsts iestādes un uzņēmējus. Labās prakses un pieredzes apmaiņa tiks nodrošināta, veidojot partnerības ar nozares un akadēmisko aprindu organizācijām no visas pasaules, lai sniegtu pēc iespējas labākas konsultācijas uzņēmējiem Latvijā.TBC būs gan fiziska atrašanās vieta, gan sadarbības tīkls, kas palīdzēs uzņēmumiem paātrināt inovatīvu un tehnoloģiju intensīvu uzņēmumu attīstību. Atrašanās vieta katru gadu rotēs starp trim projekta partneriem, kas ir vadošās universitātes Latvijā (Latvijas Universitāte (LU), Rīgas Tehniskā universitāte (RTU) un Rīgas Stradiņa universitāte (RSU)). TBC izveide universitāšu esošās struktūras tuvumā vai to ietvaros nodrošina vieglu piekļuvi to kompetencēm un aprīkojumam, atvieglo TBC savstarpējo sadarbību ar universitātēs pastāvošajām struktūrām, piemēram, studentu biznesa inkubatoriem un prototipēšanas laboratorijām.Izvēlētajiem projekta partneriem – universitātēm, ir augstvērtīgākās zināšanas dabaszinātnēs, inženierzinātnēs, medicīnā un sociālajās zinātnēs. Turklāt, tās var sniegt ne tikai ātrus prototipēšanas pakalpojumus, bet arī piedalīties jaunu produktu pētniecības un izstrādes procesā, nodrošinot zinātnieku kompetenci un laboratoriju infrastruktūru.LU galvenā uzmanība tiks pievērsta dabaszinātnēm (fizika, bioloģija, ķīmija, medicīna, vides zinātnes), tostarp starpdisciplinārajām zināšanām biomedicīnā, ķīmiskajā fizikā, biotehnoloģijā u.c.RTU ir vienīgā politehniskā universitāte Latvijā un lielākā universitāte valstī. RTU nodrošinās zināšanu nodošanu inženierzinātnēs, sociālajās zinātnēs un humanitārajās zinātnēs.RSU nodrošinās zinātnisko un tehnisko atbalstu medicīnā, sabiedrības veselības un sociālajās zinātnēs.TBC ikdienas darbību, strādājot TBC, nodrošinās četri pilnas slodzes LIAA darbinieki. Lai pārņemtu labo praksi un veicinātu sadarbību ar partneriem ārvalstīs, TBC darbiniekiem ir paredzēti komandējumi uz ārvalstīm. Lielāko TBC pakalpojumu klāstu atbalsta saņēmējiem nodrošinās LIAA eksperti un universitāšu darbinieki. Tomēr daži pakalpojumi, piemēram, nozares ekspertu konsultācijas, specifiski pētniecības un prototipēšanas pakalpojumi, pasākumu organizēšana, tiks iepirkti kā ārpakalpojums publiskā iepirkuma procedūrā. Projekta partneru izdevumi par sniegtajiem pakalpojumiem TBC klientiem tiks segti no TBC budžeta.Iepriekš noteikts projekts finansēs TBC aktivitātes, un TBC klienti nesaņems atbalstu grantu veidā, bet gan kā centra sniegtos pakalpojumus. Atbalsta saņēmējiem nebūs jāmaksā par saņemtajiem pakalpojumiem, un visi izdevumi par uzņēmējdarbības apmācībām, prototipēšanu, mentoringa pakalpojumiem utt. tiks segti no iepriekš noteiktā projekta budžeta. TBC pakalpojumi tiks sniegti *de minimis* atbalsta veidā.Galvenie TBC un projekta partneru pakalpojumi būs:1. *Inovatīvu un tehnoloģiju intensīvu ideju, MVU un komandu meklēšana*. Šīs aktivitātes ietvaros LIAA eksperti meklēs inovatīvas idejas, izmantojot esošo biznesa inkubatoru tīklu, “tehnoloģiju skautus” un citas LIAA struktūrvienības, kas strādā ar inovāciju jautājumiem. Cita starpā LIAA eksperti vismaz reizi gadā organizēs uzsaukumus uzņēmējdarbības apmācībām “Inovāciju akadēmija”. Projekta partneri piedalīsies tehnoloģiju intensīvu ideju un komandu meklēšanā universitātēs.
2. *Inovāciju akadēmija*. RTU Rīgas Biznesa skola (RBS) sniegs uzņēmējdarbības apmācības atbalsta saņēmējiem “Inovāciju akadēmijā”. RBS sniegs apmācības par biznesa modelēšanu, produktu izstrādi, pārdošanu un ātru prototipipēšanu. Mācības notiks lekciju veidā, kā arī mijiedarbojoties ar mentoriem un nozares ekspertiem, ko nodrošinās TBC un projekta partneri.
3. *Prototipēšana*.
4. *Mentoru un nozares ekspertu konsultācijas*. TBC šos pakalpojumus sniegs ciešā sadarbībā ar LIAA konsultantiem eksporta, investīciju un inovāciju jomās, kā arī sadarbībā ar LIAA pārstāvjiem vairāk kā 20 valstīs, lai palīdzētu atbalsta saņēmējiem piesaistīt finansējumu un ar izstrādāto produktu ieiet tirgū. TBC nodrošinās konsultācijas par pilnu inovācijas ciklu: izstrāde, attīstība un komercializācija.
5. *Tīklošanās, mācību un sociālie pasākumi*.
 |

Ņemot vērā precizēto iepriekš noteiktā projekta saturu, tiek veiktas šādas izmaiņas TBC rezultātu rādītājos:

1. Tiek dzēsti ar 2019.gada 28.augusta MK rīkojumu Nr.410 apstiprinātie TBC rezultātu rādītāji (sk. Tabulu Nr. 5).

Tabula Nr. 5

|  |  |  |  |
| --- | --- | --- | --- |
| **Programmas “Uzņēmējdarbības attīstība, inovācijas un mazie un vidējie uzņēmumi” rezultāts** | **Rezultātu rādītāji atbilstoši 2019. gada 28. augusta MK rīkojumam Nr.410** | **Rezultātu rādītāji atbilstoši 2019. gada 28. augusta MK rīkojumam Nr.410** | **Precizējumi** |
| 1.4. rezultāts | Izveidots Tehnoloģiju biznesa centrs | Ikgadējais tehnoloģiski intensīvu jaunuzņēmumu un MVU skaits, kam sniegti TBC pakalpojumi. | 24 | dzēsts |
| Ikgadējais tehnoloģiski intensīvu lielo uzņēmumu (publiskas personas kapitāla daļas <25%) skaits, kam sniegti TBC pakalpojumi. | 4 | dzēsts |
| Darbinieku skaits, kas pieņemti darbā, lai sniegtu TBC pakalpojumus. | 4 | dzēsts |
| TBC vajadzībām izveidotā un pielāgotā darba telpa. | 2000 m2 | dzēsts |

1. Tiek pievienoti jauni ar FIB un “Innovation Norway” saskaņoti TBC rezultātu rādītāji (sk. Tabulu Nr. 6).

Tabula Nr. 6

|  |  |  |
| --- | --- | --- |
| **Programmas “Uzņēmējdarbības attīstība, inovācijas un mazie un vidējie uzņēmumi” rezultāts** | **Rezultātu rādītāji, kas saskaņoti ar FIB un “Innovation Norway”.** | **Skaits** |
| 1.4. rezultāts | Izveidots Tehnoloģiju biznesa centrs | Atbalsta saņēmēji, kas saņēmuši uzņēmējdarbības apmācības. | 98 |
| Attīstītie prototipi un pakalpojumi. | 30 |
| Sadarbības līgumi ar universitātēm. | 3 |
| Sadarbības memorandi ar valsts kapitālsabiedrībām, pašvaldībām un starptautiskām organizācijām. | 4 |
| Organizētie hakatoni sadarbībā ar universitātēm, pašvaldībām un valsts kapitālsabiedrībām. | 4 |
| TBC organizētie semināri un ideju darbnīcas. | 15 |

*Komercdarbības atbalsta sniegšana*

LIAA ir tiešās pārvaldes iestāde, kas veic tās nolikumā noteiktās funkcijas un uzdevumus. LIAA šobrīd un arī turpmāk neveiks saimniecisko darbību. Ņemot vērā, ka TBC būs LIAA struktūrvienība, projekta īstenotāja līmenī komercdarbības atbalsts netiek konstatēts.

TBC, sadarbībā ar projekta partneriem – Latvijas Universitāti, Rīgas Tehnisko universitāti un Rīgas Stradiņa universitāti – sniegs dažādus inovāciju attīstības pakalpojumus gala labuma saņēmējiem. TBC partneri (Latvijas Universitāte, Rīgas Tehniskā Universitāte un Rīgas Stradiņa universitāte) ir atvasinātas publiskas personas, kas piedalās projektā ar savām zināšanām un kompetenci. Projekta ietvaros partneri sniegts konsultāciju, apmācību un prototipu izstrādes pakalpojumus gala labuma saņēmējiem. Šie pakalpojumi tiks uzskaitīti kā komercdarbības atbalsts gala labuma saņēmējiem. Projekta partneru sniegto pakalpojumu vērtība būs projekta partneru radušās faktiskās izmaksas. Projekta partneru pakalpojumu aspektā tiks segtas vienīgi faktiskās nepieciešamās izmaksas, kas būs pamatotas un pierādāmas. Tas nozīmē, ka projekta partneriem netiks radītas ekonomiskās priekšrocības, atbilstoši Komercdarbības atbalsta kontroles likuma 5. panta 2. punktā minētajai komercdarbības atbalsta pazīmei, vienlaikus nodrošinot, ka neizpildās visas Komercdarbības atbalsta kontroles likuma 5. pantā minētās komercdarbības atbalstu raksturojošās pazīmes. Tādējādi arī projekta partneru līmenī netiek konstatēta komercdarbības atbalsta sniegšana.

Gala labuma saņēmēju līmenī komercdarbības atbalstu vērtēs LIAA TBC kā projekta īstenotājs. Komercdarbības atbalsts tiks uzskaitīts par saņemto uzņēmējdarbības apmācību, jauno produktu un pakalpojumu prototipu izstrādes un speciāli gala labuma saņēmējiem iepirkto ekspertu konsultāciju pakalpojumu izmaksām kā *de minimis* atbalsts. Vispārīga veida konsultācijas, kas nav specifiski fokusētas uz konkrētu gala labuma saņēmēju produktu izstrādi, netiks uzskaitītas kā komercdarbības atbalsts.

Komercdarbības atbalsta piešķiršanas brīdis būs TBC lēmums par konkrēto gala labuma saņēmēju.

Ar nolūku nodrošināt, ka komercdarbības atbalsta sniegšanas nosacījumi TBC projekta īstenošanas laikā ir saistoši tā īstenotājam, programmas apsaimniekotājs slēgs līgumu ar iepriekš noteiktā projekta īstenotāju, kur cita starpā tiks noteikts TBC pienākums ievērot komercdarbības atbalsta sniegšanas nosacījumus.

Papildu LIAA kā programmas apsaimniekotājs, veicot iepriekš noteiktā projekta novērtēšanu, nodrošinās atbilstošu komercdarbības atbalsta regulējuma normu izvērtējumu visos līmeņos un nodrošinās atbilstošu komercdarbības atbalsta nosacījumu ievērošanas uzraudzību.

*Saskaņošana*

Izmaiņas MVU programmas koncepcijā, kas tiek nostiprinātas ar šo informatīvo ziņojumu, ir saskaņotas ar Nevalstisko organizāciju un Ministru kabineta sadarbības memoranda īstenošanas padomi, kā arī MVU programmas ietvaros plānotā iepriekš noteiktā projekta partneriem – Latvijas Universitāti, Rīgas Tehnisko universitāti un Rīgas Stradiņa universitāti. Vienlaikus MVU programmas koncepcijas izmaiņas attiecībā uz projekta partneru sadaļu gan informatīvajā ziņojumā, gan programmas līgumā ir saskaņotas ar Izglītības un zinātnes ministriju, kā vadošo valsts pārvaldes iestādi augstākās izglītības un zinātnes politikas jomā.

Ekonomikas ministrs J. Vitenbergs

Mārtiņš Jansons, 67013057

Martins.Jansons@em.gov.lv

1. Ministru kabineta 2019. gada 28. augusta rīkojums Nr. 410 “Par Norvēģijas finanšu instrumenta līdzfinansētās programmas “Uzņēmējdarbības attīstība, inovācijas un mazie un vidējie uzņēmumi” koncepcijas projektu” (prot. Nr. 36 10. §) <https://likumi.lv/ta/id/309052-par-norvegijas-finansu-instrumenta-lidzfinansetas-programmas-uznemejdarbibas-attistiba-inovacijas-un-mazie-un-videjie> (skatīts 13.05.2020.) [↑](#footnote-ref-1)
2. Attiecīgi dzēsti saistītie rādītāji: 1.1. rezultāta rādītājs “MVU skaits, kas atbalstīti, lai komercializētu zaļos produktus/ tehnoloģijas”, 1.2. rezultāta rādītājs “MVU skaits, kas atbalstīti, lai komercializētu jaunus IKT produktus/ tehnoloģijas” un 1.3. rezultāta rādītājs “MVU skaits, kas atbalstīti, lai komercializētu jaunus dzīves kvalitāti atbalstošus produktus/ tehnoloģijas”. [↑](#footnote-ref-2)
3. Tehnoloģiju gatavības līmenis *(Technology Readiness Level)*, atbilstoši starptautiskajam standartam ISO 16290:2013. [↑](#footnote-ref-3)